L’alcalde i la nova regidora d’Educació visiten els centres educatius
2025-07-24

Aquest matí (13-04-2018), l’alcalde de Burjassot, Rafa García i la recentment nomenada regidora d’Educació, Olga Camps, han iniciat una ronda de visites per diferents centres educatius del municipi. En aquesta primera eixida, han visitat el CEIP El Pouet-Nostra Senyora dels Desemparats i el CEIP Villar Palasí, on en tots dos cas han sigut rebuts pels directors d’aquests col·legis. L’alcalde i la regidora han realitzat la visita amb la companyia també del regidor de Policia i Seguretat Ciutadana, Manuel Pérez Menero i del cap de la Brigada Municipal d’Obres.

L’objectiu d’aquesta visites, ara que ja s’albira el final del curs escolar, és d’una banda, seguir arreplegant les necessitats més apressants de cada centre, així com comprovar els treballs que últimament s’han realitzat en les instal·lacions escolars per part de l’Ajuntament i des de la Brigada d’Obres, com és el cas, per exemple, de la reforma integral de la cuina del Villar Palasí, que s’està duent a terme aquests dies. A més, l’eixida també ha servit perquè la nova regidora d’Educació tinguera una primera presa de contacte amb els responsables dels centres.